
Ora heru ta 
kayente, lag’e 
strika. 


Rayshantaly Coffie ganadó Kanta bo Boneiru 


PA TUR BO 
PIESA I TIRE 
PA BO AUTO, 
BUS OF TRUCK 


KAYA CARLOS A. NICOLAAS | 717-6272 


Rayshantaly Coffie a gana e festival 'Kanta bo Boneiru' ku a tuma lugá djasabra anochi den Parke Wilhelmina. Un aktividat bon bishitá i seis 
kantante a kompetí e anochi. Promé finalista a resultá Aimee Janga i segundo finalista Farellis Domacassé. 


DESISHON A KAI 

I N V I T A S H O N 


Kasá i demas famia di defuntu 


Clarita Sabina Martis-Bernabela 


kier a invitá tur famia, amigu(a)-, bisiña i konosinan na un 
santu sakrifisio di misa rekordando nos kerida defuntu su 
fecha natal (88), djamars 29 ougùstùs na Parokia La 
Birgen di Coromoto na Antriol pa 7:30(mitar di 8) 
anochi. 


Aseptá esaki komo un invitashon personal. 


PENSAMENTU DI SIMAN 


Sea bendishoná e siman aki tambe. 28 oug.’23 


“O profundidat di e rikesanan, tantu di e sabiduria 
komo di e konosementu di Dios! 
Ki inskrudiñabel Su huisionan ta i insondabel Su 
kamindanan! 
Pasobra ta ken konosé e mente di Señor, òf ta ken 
a bira Su konsehero? "(Romannan 11: 33-34). 
Lesa e versikulo aki 1x mas...... 
Esei ta pa bo siña: 
No opservá realidat si bo tin un brel marka 
“limitashon” bistí. 


Anton Burleson nasé na 
Sürnam, a kasa ku Martha 
di Aruba i nan tin 5 yu, 4 
hòmber i un muhé. Anton 
a traha hopi aña na INPO 


N.V. i despues a baha ku 
penshon. E ta gosando di un 
bon salú, solamente su bista 
a bai atras, pero esei no ta 
strob’é di sigui pa dilanti i 


Martha i Anton Burleson 70 aña nabegando 
den e barku matrimonial 


ku e bon kuido di su esposa 
stimá Martha, yunan i de- 
mas famia. Masha pabien i 
sigui nabegá hopi mas den 
e barku matrimonial. 


Remodelashon edifisio Sentro di Servisio na Kliente di Boneiru a inisiá. Djabièrnè 
a tuma lugá un konferensia di prensa, relashoná ku inisio ofisial di remodelashon 
di Sentro di Servisio Boneiru. Na e okashon a dirigí palabra 3 persona. Promé ta- 
bata Coryse Barendrecht, direktor di maneho i sosten. Diputado Hennyson Thiel- 
man tambe tabata presente. Foto ta mustra momentu di e akto pa inisiá e trabou- 
nan di remodelashon. 


Remodelashon edifisio Sentro di 
Servisio na Kliente a inisiá 


Djaluna 28 Ougùstùs 2023 
3 


KRALENDIJK/WIL- 
LEMSTAD- Desishon a 
kai den e kaso di disputa 
laboral entre aerolínea EZ 
Air i piloto Franklin An- 
toin. Korte den Promé In- 
stansia na Kòrsou a atendé 
e kaso aki 13 di febrüari úl- 
timo i 24 di ougùstùs 2023 
a duna sentensia. Un kaso 
remarkabel den kual e ten- 
shon entre e dos partidonan 
tabata opvio. 
EZ Air a entamá un kaso 
kontra Antoin i a demandá 
pago di gastunan di estu- 
dio. Antoin na su turno a 
entregá un kontrademanda 
insistiendo ku e kompania 
deb’é 2 luna di salario, di- 
anan di fakansi i algun gra- 
tifikashon. Hues a manda e 
partidonan pa negosiá i wak 
si por yega na un akuerdo 
entre nan. Esaki no a sosedé 
pues Korte a tuma un desi- 
shon. E echo ku partidonan 


Kaso EZ Air kontra Antoin: 
DESISHON A KAI 


no a yega na un akuerdo no 
ta un sorpresa mirando ku e 
relashon klaramente no ta- 
bata nada amikal. 
Por konklui ku awor 
EZ Air mester paga pisá, 
un situashon ku por tabata 
diferente sí partidonan a 
yega na otro pafó di sala di 
korte. E bataya hurídiko aki 
tabata den man di direktor 
di e kompania Rene Win- 
kel, ku su abogadonan mr. 
Van Hoof i mr. Gonzalez. 
Representante di e kon- 
trapartido tabata abogado 
mr. Peterson. 


Disputa i sentensia 
Por resumí e disputa en- 
tre e partidonan komo lo 
siguiente. Antoin a sigui 
un estudio pagá pa EZ Air 
i a akordá ku sí e bandoná 
e kompania promé ku 1 aña 
despues di e estudio, e lo 
mester paga 50 porshento 


di e gastunan. Sí e bandoná 
e kompania despues di 1 
aña pero promé ku 18 luna 
e mester paga 25 porshento. 
Antoin a entregá su retiro 
entrante 30 di yüli 2022, 
lokual e ta bisa ta despues 
di 1 aña i promé ku 18 luna. 
Pues Antoin tabata dispue- 
sto pa paga 25 porshento 
di e gastunan miéntras EZ 
Air a eksigí 50 porshento. 
Aki hues a bai di akuerdo 
ku Antoin pa ku e fecha di 
e último dia di trabou ku 
ta nifiká ku Antoin mes- 
ter paga 25 porshento di e 
gastunan di e kurso, e mon- 
tante di 9.873,75 dòler. 
Komo 
kontrademanda 
Antoin a eksigí pago di 
salario no risibí, dianan di 
fakansi i otro sobresuèldu i 
gratifikashon ku e tin dere- 
chi riba dje. Antoin a entregá 
komo prueba e registrashon 
di su dianan di fakansi ku 
EZ Air ta mantené. Winkel 
a tilda Antoin di a frauda ku 
nan sistema di registrashon. 


Un akusashon ku e no por 
a proba pues hues a sigui e 
petishon di Antoin. 
Un aspekto interesante 
den e kaso aki ta ku EZ Air 
tabata paga Antoin ménos 
salario kompará ku demas 
piloto. Winkel no por a des- 
mentí esaki i hues a apliká 
e punto di salida di salario 
igual pa trabou igual. Aki 
tambe hues a duna Antoin 
rason. 
Resumiendo e montante 
den henter e situashon, EZ 
Air mester paga Frank- 
lin Antoin 55.679,55 flo- 
rin ekivalente na algu mas 
ku 31 mil dòler. For di e 
montante aki mester kita 
9.873,75, dòler di e gastu- 
nan di estudio ku Antoin 
mester paga. Ta resta EZ 
Air na paga Antoin mas 
ku 21 mil dòler. Kada par- 
tido mester paga nan propio 
gastu di e proseso hurídiko. 


Dunadó di trabou 
E aktitut di EZ Air komo 


dunadó di trabou ta por lo 
ménos kuestionabel. 
Antoin no ta e úniko 
eks empleado ku e kompa- 
nia a hiba dilanti hues. Na 
aprel di e aña aki EZ Air a 
entamá un kaso kontra pilo- 
to Timothy Vaseur. E kaso 
aki tambe EZ Air a pèrdè. 
Den ámbos kaso por nota 
un liña kòrá, falta di ko- 
munikashon transparente i 
kla entre dunadó di trabou 
i empleado. 
Asta e hues ku a atendé 
e kaso último a suprayá e 
falta aki serka EZ Air. Un 
punto basta pekuliar t’e 
motibu pa entamá kasonan 
den korte kontra su eks em- 
pleadonan. Si analisá e dos 
kasonan aki, e pregunta ta 
surgi dikon Ez Air a entamá 
e kasonan? Su chèns pa 
gana klaramente ta hopi 
chikí i lo a ferwagt ku su 
huristanan lo a konsehá pa 
bai otro rumbo. 
Kisas un rumbo ku lo a 
sali EZ Air mas barata. 
OPORTUNIDAT DI TRABOU 
Tim di redakshon di BONERIANO ta buska kolega nobo, 
un periodista (40 ora). Un persona ku sá kon atendé e 
funshon fasinante i variá aki. 


Kiko ta bo funshon? 
Komo periodista bo ta traha diariamente riba kontenido di 
korant BONERIANO. Bo ta atendé nos e-mailnan, bo tin 
kontakto estrecho ku nos periodistanan ‘freelance’. Un gran 
parti di bo tempu na trabou ta dediká na hasi entrevista i 
skirbi artíkulo. Ta esensial pa bo mantené un ret i forma 
kontakto ku vários gremio den nos komunidat. 


Ken bo ta 
* Bo tin talento pa skirbi i nanishi pa notisia 
* Bo ta sigui desaroyonan riba Boneiru hopi djaserka 
* Bo tin hopi kreatividat, inisiativa, perseveransia 
independensia 
* Bo ta hasi kontakto fásilmente ku otronan i bo tin kurashi 
* Bo tin dominio di e idioma papiamentu i hulandes 
* Bo ta kurioso i bo interes i konosementu ta ámplio 
* Bo ta resistente na strès mirando ku nos ta traha ku 
‘dead 
line’ 
* Bo ta dispuesto pa traha ora iregular, durante dianan di 
fiesta i den wikènt 
* Bo tin afinidat ku kòmpiuter, retnan sosial i internèt 


Kiko nos ta ofresé: 
Kontrato laboral di 1 aña 
Un ambiente di trabou agradabel i informal den un tim chikí. 
Un lugá di trabou ku ta stimulá desaroyo propio di kada 
kolaboradó. 


Bo a bira kurioso i bo ke reakshoná? 
Manda 
bo 
karta 
di 
solisitut 
i 
bo 
CV 
na 
shirleymartis2001@hotmail.com 
Si bo tin pregunta tokante e funshon aki yama òf whatsapp 
Nathaly Evertsz +599 700 6253. 


KRALENDIJK-- Djabièrnè 25 di ougùstùs den oranan di mardugá,sentral di polis 
a risibí notifikashon tokante un outo na kandela na Kaya Viol. A resultá di ta outo di 
servisio di Kuerpo Polisial Hulanda Karibense. Brantwer a bai na e sitio i a paga e kan- 
dela. No tabatin herido. Kousa di e kandela no ta konosí. Investigashon den e kaso ta 
andando. 


Outo na kandela 

ATA BO CHÈNS! 


Bo a yega di pensa di dediká bo mes na periodismo? Bo ta kurioso i bo gusta konta 
storia? Bo tin nanishi skèrpi pa tur loke ta pasa den nos komunidat? 
Bo gusta ‘hunga’ ku palabra i bo ke siña kon hinka un artíkulo den otro? 
Esaki ta bo chèns! 


Bonaire Communication Services N.V. ta ofresé un trayekto pa siña bira 
Periodista. 
Durante un periodo di 6 luna ta guia i siña bo tur loke tin di aber ku 
skirbimentu pa korant. 
Bou di alanan di Boi Antoin i Nathaly Evertsz lo bo forma den un periodista di 
taya. 
No duda, reakshoná awor! 


Yama telefòn 717-8482 pa nos duna bo detaye durante un anochi di 
informashon. 


Último dia pa reakshoná ta 5 di sèptèmber 2023. 


KRALENDIJK – Lás- 
tima ku no ta posibel mas 
pa restorá felmnan di e 
kolekshon di LD Gerharts. 
E notisia aki a drenta for 
di Hulanda, na unda nietu 
di LD, Arjen Merckens, a 
purba pa via di Instituut 
Beeld en Geluid, mira si 
por a restorá alrededor di 
20 ròl di felm ku Gerharts 


a laga tras. 
Hugo Gerharts, yu di 
LD, a trata den e último 
añanan di su bida pa skapa 
tur loke por a skapa ainda 
na foto i felm for di e kolek- 
shon di su tata. Pa loke ta 
trata foto a logra reskatá 
riba 2.000 foto. 
Kolaboradó di FuHiKu- 
Bo, Nicky Pietersz a digi- 
talisá e kolekshon aki. E fo- 
tonan tangibel mes dentro 
di poko lo bai Post & Ar- 
chief, kaminda FuHiKuBo 
tin espasio pa pone sierto di 
su materialnan. 
Durante un bishita na 
Boneiru resientemente Ar- 
jen Merckens a keda sor- 
prendé un maletin yen di 
felm ku su welo a laga tras. 
Lástima ku kondishon di 


kolekshon aki tabata den 
hopi mal kondishon, opvia- 
mente imposibel pa restorá. 
No opstante aki Arjen 
Merckens a disidí di bai ku 
un dje ròlnan aki pa tende 
ku si ta posibel tòg pa hasi 
algu ku nan. Lástima el a 
tende di ekspertonan di In- 
stituut Beeld en Geluid ku 
no por hasi nada mas ku e 
ròl di felm, ku ta represen- 


No por hasi nada ku felmnan di LD 
Imágennan balioso di 
Boneiru a bai pèrdí 


tativo pa e sobránan. 
Mester apuntá sí ku tem- 
pu ku FuHiKuBo a haña e 
maletin ku felm aki tabatin 
algun mas resien ku por a 
digitalisá. I esei a sosodé 
mientrastantu. 


Den e felmnan ku no por 
restorá mas tin te asta at- 
erisahe di e promé avion na 
Boneiru na 1936, kabainan 
den Bolivia, selebrashon di 
Aña di Lareina den dékada 
30, etc. 

KRALENDIJK – Se- 
kretario di Estado di fi- 
nansa, Marnix van Rij, ta 
preparando kambionan den 
diferente disposishon den 
lei di belasting BES. E tin 
plan pa pidi un konseho 
urgente tokante e ahusta- 
mento na Raad van State, 
despues di kual ta presentá 
e kambio na Tweede Ka- 
mer pa su implementashon 
entrante promé di yanüari 
2024. 
Mayoria residente di e 
islanan BES no ta bai sinti 
muchu 
kambio. 
Sinem- 
bargo tin algun kambio ku 


ta bastante impaktante pa 
prinsipalmente hotèlnan i 
doño di negoshi. 
Un 
medida 
bastante 
impaktante ta e oumentu 
di impuesto riba biennan 
imobil ku hotèlnan mester 
paga lo subi di 10% aktual 
te 12.5% entrante aña 2024. 
Ounke esaki por no parse 
un oumento dje drástiko ei, 
tòg e ta nifiká un oumentu 
di 25%, ku pa e hotèlnan 
sigur no ta bon notisia. 
Tambe ta bai hasi kam- 
bio na e tarifa di belasting 
di benta, esaki ta oumentá 
100%. Esaki ta bai di 5% 


awor te na 10% entrante 
otro aña. 
Loke ta partikularmente 
notabel aki, ta e rasonamen- 
tu pa e oumento, pa finansia 
e oumentu di e suma di be- 
lasting liber den belasting 
di entrada i entrada ku a 
oumentá entrante promé di 
yanüari 2024. 
Hopi doño di un NV òf 
BV, tampoko ta mashá kon- 
tentu ku oumentu di e yamá 
salario usual. Esaki ta e sa- 
lario ku direktor i akshoni- 
stanan mester paga nan mes 
minimalmente. 
Di otro banda, tambe ta 
suavisá sierto di e stipu- 
lashonnan aktual. Un di 
nan ta ku negoshinan ku tin 
relashon ku otro no mester 
kobra otro ABB, kada bes 
ku nan ta manda faktura pa 
otro. 
Interesante ta ku e kam- 
bionan na kaminda en ge- 
neral ta deskonosí riba e 
islanan mes. Pa diferente 
polítiko, e anunsio di kam- 
bio ku ta bini den lei di im- 
puesto BES ta deskonosí 
ainda. 


KRALENDIJK 
– 
FuHiKuBo ta anunsiá e 
siguiente kurso avansá 
(nivel 2) di historia i kul- 
tura na Papiamentu. Esaki 
ta kuminsá riba djamars 12 
di sèptèmber i ya inskrip- 
shon ta habrí. Ta e último 
kurso pa e aña aki. 
E kurso ta dura dos si- 
man, ku tres lès pa siman, 
riba dianan 12, 14, 16, 19, 
21 i 23 di sèptèmber. Dja- 
mars i djaweps e lèsnan ta 


di 7'or pa 9'or di anochi i 
riba djasabra di 2'or pa 5'or. 
E kurso ta enserá tambe un 
kaminata den naturalesa. 
Den e kurso aki ta trata 
tópikonan nobo i lo bai mas 
profundo den e materianan 
atendé den e kurso básiko 
ku a tuma lugá durante úl- 
timo mas ku 15 aña kaba. 
Dosente ta Bòi Antoin i 
algun dosente invitá.Preis 
ta $ 85,--. Por inskirbí na 
telefòn 7909292. 


KRALENDIJK/MER- 
KA – FBI a kuminsá ku un 
investigashon na e relashon 
entre Joran van der Sloot i 
su anterior amiga íntimo 
Stan P. di 34 aña di Valken- 
burg. Ku esaki e servisio di 
detekshon Merikano ta spe- 
ra di por haña informashon 
nobo den e kaso largu di 
desaparishon di Natalee 


Holloway, 
asina 
prensa 
Merikano ta informá. 
E servisio di detekshon 
Merikano a kai riba pista di 
Stan P. via di un amiga di 
dje. Kuné P. tabata papia to- 
kante su amistat íntimo ku 
van der Sloot. 
E amiga di P. sinembargo 
ta un blogger i ta publiká un 
parti grandi di informashon 


riba su website. Resiente- 
mente FBI a kai riba e pista. 
Den un kombersashon 
di mas ku un ora, un agente 
di e servisio di detekshon a 
hasi pregunta tokante e re- 
lashon di amistat entre P. i 
van der Sloot. For di esaki a 
sali informashon tambe ku 
P. i van der Sloot lo tabatin 
tokante e sitio na Aruba ka- 
minda a skonde e kurpa di 
Natalee Holloway. 
Natalee Holloway a dis- 
parsé na 2005 na edat di 18 
aña. Joran van der Sloot ta 
sospechoso prinsipal den 
e kaso e kaso, pero nunka 
a keda sentensiá. Aktu- 
almente e ta na Estádos 
Unídos pa ekstorshon di su 
mama. 
P. i van der Sloot konosé 
otro desde 2008, tres aña 


despues di desaparishon di 
Natalee. Despues ku a sen- 
tensiá Joran na un kastigu 
di prizòn di 28 aña, P. ta- 
bata manda kantidat grandi 
di plaka Perú. 
Den un kombersashon 
di video ku van der Sloot, 
el a yama P. un dushi muhé. 
Tambe nan a papia tokante 


e sitio kaminda Natalee ta 
skondí. 
Aktualmente ta akusá 
Stan P. di labamentu di kan- 
tidat grandi di plaka, di kua 
a transferí un parti pa van 
der Sloot. 
Na yüni a detené P. na 
Spaña, pero na Hulanda a 
pon’é den libertat temporal. 


Kambionan lei di impuesto BES 
Mayoria residente probablemente no 
ta sinti muchu 


Siguiente kurso avansá 
di historia i kultura 


Ku tristesa profundo nos a tuma nota di 
fayesimentu di 


Sra. Jacqueline Basilia Merenciana 


Mama di nos kolega 
Sofianka Kastaneer-Merenciana 


Na nòmber di direktiva, staf i personal di Fundashon 
FORMA, nos ta deseá partner, yunan, famia-, amigu- 
i demas konosí hopi forsa den e tempu difísil aki. 


Fundashon Kalor di Hogar 


ta buska 
- verpleegkundige 


Mas inf tel # 
+5999 567-0283 


FBI ta investigá relashon entre Johan 
van der Sloot i su amiga 
I N V I T A S H O N 


Kasá i demas famia di defuntu 


Clarita Sabina Martis-Bernabela 


kier a invitá tur famia, amigu(a)-, bisiña i konosinan na un 
santu sakrifisio di misa rekordando nos kerida defuntu su 
fecha natal (88), djamars 29 ougùstùs na Parokia La 
Birgen di Coromoto na Antriol pa 7:30(mitar di 8) 
anochi. 


Aseptá esaki komo un invitashon personal. 


PENSAMENTU DI SIMAN 


Sea bendishoná e siman aki tambe. 28 oug.’23 


“O profundidat di e rikesanan, tantu di e sabiduria 
komo di e konosementu di Dios! 
Ki inskrudiñabel Su huisionan ta i insondabel Su 
kamindanan! 
Pasobra ta ken konosé e mente di Señor, òf ta ken 
a bira Su konsehero? "(Romannan 11: 33-34). 
Lesa e versikulo aki 1x mas...... 
Esei ta pa bo siña: 
No opservá realidat si bo tin un brel marka 
“limitashon” bistí. 

Reflekshon di siman 
EMPODERÁ 
“E ta duna forsa na esun kansá, i E ta oumentá poder 
pa esun ku ta falta poder. ma esnan ku spera riba SE- 
ÑOR lo haña forsa renobá; nan lo bula bai ariba ku hala 
manera águila, nan lo kore sin bira fatigá, nan lo kana 
sin kansa.” Isaias 40:29 i 31(BS) 


Empoderá ta un terminologia mashá usá awendia. Su 
definishon ta: ‘proseso pa medio di kua hende ta fortale- 
sé su kapasidat, konfiansa, vishon, pa impulsá kambio 
positivo den e situashon ku nan ta biba’. 
Rei David tabata un poderoso rei di Israel, un gran 
nashon, riku i poderoso. El a skohe Dios komo su for- 
sa pa impulsá kambio positivo den su mes bida, den su 
nashon i den nos bida awendia. Su orashonnan den Bei- 
bel ta animá nos pa konfia Dios. 
Salmo 62:1 i 7 ta bisa: "Di bèrdat, mi alma ta spera den 
kietut riba Dios so; mi salbashon ta bin for di djE." “Riba 
Dios mi salbashon i mi gloria ta sosegá; e baranka di mi 
fortalesa, mi refugio ta den Dios." 
David un hende pekador meskos ku nos pero ku a konfia 
Dios i a spera riba Dios pa fortales’é. Ku e fortalesa di 
Dios el a reina riba un gran nashon i a vense hopi tribu- 
lashon, hasiendo kosnan maravioso. 
Awendia hende ta sinti manera ku ta nan mes a em- 
poderá nan mes. Hende ta konfia riba su mes forsa i su 
mes poder, lubidando riba Dios, e Gran Kreador di shelu- 
nan, tera, di hende i di tur kos. 
Di unda abo ta haña bo fortalesa? Di kua fuente bo ta 
haña forsa pa realisá bo vishon i mishon? 
Ami a skohe e forsa di Dios pasobra ta E ta duna forsa i ta 
oumentá poder na esun ku ta falta. E ta Kreador, E fuente 
di bida i di tur poder. 
Bo ta skohe awe pa biba di e forsa i poder di Dios? 


Miralda Paula-Frans 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Aktualidat: 
Norbet Tademan 
13.00 Aki Boneiru: 
Gert Oostindie 
14.00 Herensia: 
Julian Theodor (Dochi) Martina i 
Eddy Leandro Martina 
15.00 BAPA: 
Alfrida Martis 


16.00 Herensia: 
Juan Anastasio 'Caitu' Cicilia 
17.00 Dokumental: 
Buriku 
18.30 Herensia: 
Mangrove Maniacs 
19.30 Puerto Latino: 
Luis Zárraga 


20.00 Herensia: 
Aktividat di Famia Wanga 
21.40 Aki Boneiru: 
Bonai - Jay Havisar 
22.40 Herensia: 
Johnny Craane 

Tourism Corporation Bonaire ta lansa: 
'Capture Bonaire Photo Contest 2023’ 


KRALENDIJK 
– 
Tourism Corporation Bo- 
naire (TCB) ta kontentu di 
por anunsiá su aktivashon 
nobo i eksitante: ‘Capture 
Bonaire 
Photo 
Contest 
2023’. E meta mas impor- 
tante di e kompetensia akí 
ta pa tira lus riba nos es- 
fuersonan pa preservá e 
prendanan skondí di nos 
isla, enkurashá un espíritu 
di deskubrimentu i buska 
aventura nobo. E resonan- 
sia di e tema ‘Un obra sin- 
fóniko di storianan nunka 
kontá’ ta reflehá e relashon 
simbiótiko entre Boneiru 
su bunitesa i e kurasonnan 
ku ta tesorá esaki. E ta pone 
énfasis tambe riba e echo ku 
ainda tin asina tantu kos pa 
deskubrí riba nos isla i hopi 
mas storia pa revelá. Pa 
medio di e kompetensia akí 
ta enkurashá e partisipan- 


tenan pa deskubrí Boneiru 
di nobo, bai na sitionan mé- 
nos konosí i inmortalisá e 
momentunan akí. 
E partisipantenan por 
saka potrèt di Boneiru, 
Klein Bonaire i Parke Ma- 
rino. Kada potrèt úniko 
ta intenshoná pa lanta ku- 
riosidat i inspirá pa hasi 
un bishita na e sitionan. E 
kompetensia ta pa perso- 
nanan di 18 aña bai ariba ku 
ta disponé di un kámera òf 
un smartphone i ku ta kom- 
partí un afekto pa Boneiru. 
E yamada pa akshon akí no 
ta konta solamente pa nos 
komunidat lokal di Bonei- 
ru, pero nos bishitantenan 
tambe ta keda kordialmente 
invitá pa djòin e búskeda 
akí. 
E 
‘Capture 
Bonaire 
Photo Contest 2023’ ta 
dura kuater siman, esta for 


di 28 di ougùstùs te ku 24 
di sèptèmber 2023. Dia 26 
di sèptèmber 2023 ta sele- 
ktá i anunsiá e tres mihó 
ganadónan for di tur e 
potrètnan ku ta bini na re- 
marke riba e wèpsait www. 
bonaireisland.com/photo- 
contest/. Nos ta enkurashá 
tur partisipante tambe pa 
kompartí nan imágen riba 
medionan sosial i tag @ 
bonaireisland i hasi uso di 
e siguiente hashtags: #Cap- 
tureBonaire2023 #ItsInO- 
urNature. 
E partisipantenan por 
gana e siguiente premio- 
nan: 
Promé premio: estadia 
di dos anochi pa dos per- 
sona den un di e kamber- 
nan nobisnobis di Captain 
Don’s Habitat. 
Di dos premio: un dia 
riba laman ku e boto nobo 
di Fun Trips Bonaire. 
Di tres premio: un trit 
kulinario den e restorant 
nobo Zara’s Refined Dining 
Bonaire. 
Ku e kompetensia akí 
TCB ta brinda tantu nos 
komunidat lokal komo nos 
bishitantenan un manera 


atraktivo i kreativo pa 
eksperensiá Boneiru. Ban- 
da di esaki ta introdusí i 


pone énfasis riba eksperen- 
sianan nobo di nos isla.ib- 
bean | + (599) 717-8322 


Jalvicar B.V. 


ta buska 
-1 electro-monteur 5 aña di eksperensia 
-1 auto-lasser 3 aña di eksperensia 
-mester ta responsabel i por traha den tim. 


Mas inf tel # 717-3163 

KATAN DOBLA 
SIN KIBRA! 


PRESHON DJATRAS 


Tin kos ku hende ta konta pa prèt. I tin kos ku hende tin bèrg- 
wensa di konta. Pero segun ku KATAN ta rondia kaya, Katan 
ta skucha e kosnan di mas straño ku hende por enkontrá nan 
mes kuné. Katan a bai bishitá un amiga. I ora m’a yega su 
kas mi a keda strañá ku e no a bin enkontrá KATAN na porta 
manera ta su kustumber. Un di su Chubalitonan a bini porta i 
bisa KATAN, ku mama di KATAN drenta paden numa. 
Ya KATAN a pensa ku esaki ta bai sali i ta den baño? Of su 
kurpa ta poko krekeché? 
Ora KATAN a drenta kas, KATAN a top’é bentá medio slap den 
sofá. Ku su karson di djins habrí. I na pia dje stul un bòter di 
florida di chines. 
Mi di den mi so? 4'or di atardi no ta ora di bebe whisky tòg? 
No por ta fuma esaki ta. 
Pero laga mi puntra ku poko kuidou: ” Marina yu, kiko a pasa 
bo?” 
“ Bo sa KATAN”, el a kuminsá, ku un kara yen bèrgwensa pero 
einan mes poko pompadó. “Poko dia ei m’a hasi aña anto nan 
a regalá mi un pakete. Den dje tabatin un bleki di peach na 
cocktail, un bleki di pinda i algun kos mas. Awèl KATAN e 
bleki pinda ei tabata tentami mes mes. Rei ku mi gusta pinda. 
KATAN, mi a habri e bleki di pinda mi a kuminsá kome. E ta- 
bata un meskla di pinda, kashú, nechi enfin. M’a bati e bleki 
kasi kompletu den mi stoma.” 
Fuera m’a drai responde, ta ki plan bo tabatin pa anochi anto? 
Lechi pa ken bo tabata sisti? E a drai kòrta mi un wowo malu 
i sigui ku su letania. 
“Djei un set a dal mi KATAN. Pero mi tabata floho pa kana 
bai bebe awa. M’a mira e bleki di peach den e pakete. Mi di 
ata djus aki? M’a habri e bleki bebe e awa di peach kayente. I 
unabes ku e bleki di peach tabata habrí m’a kome e peachnan 
tambe. Djei m’a bai un reunion den un bùrtsèntrùm KATAN.” 
“For di ora mi tabata kaminda p’e reunion mi tabata sinti mi 
tripanan ta kore. KATAN m’a yega e reunion niun hende na 
reunión. E konzjerzje dje lugá a habri e kantor p’ami i a bisa 
mi e ta bai bini bèk. Ten ku mi kier puntr’é ku e baño ta habrí 
ya e hòmber a laga liña. M’a sinti un kòrki ta primi. Kada stap 
ku mi dal ta manera kos ku e ta sak poko den mi furu di atras 
bin abou. M’a keda pará un kaminda, pa mi fustan ki inten- 
shon e dròl aki tin. Awel KATAN mi barika a kuminsá kòrta pió 
ku welek. Un tras di otro miéntras mi ta skucha mi tripanan 
ta melodiá kakeu. Mi wowonan a pari awa. Mi barika a bira 
duru duru. M’a dal mi punti atras sera. Kuminsá hala rosea 
grandi wak ku e preshon ta kambia di destino. I a kuminsá 
hasi orashon na Santa Theresa p’e yuda mi i iluminá mi. Awe 


si mi ta sali kaká for dje bùrtsèntùm aki. Mi wowo a kai riba 
un ko’i sushi chikitu asina, esnan manera nèt di piská. Abou 
smal i ariba hanchu. Anto den dje tabatin un saku di sushi 
pretu hinká. 
Mi di den mi so ‘San Salvador’. M’a pusha e porta di kantor ku 
pia sera. I a sak den mi rudia, tras dje porta. Pasa man hala 
e pobersito baki di sushi mi di kuné: “Awe abo lo hiba vra” 
Pone mi punti atras riba e ko’i sushi. I a hisa mi kara na laira 
i pidi Dios Pordon. Danki Dios mi tabatin un saya bistí. Mi a 
kokobia e saya. Hisé manda ta mi lombrishi. M’a dal mi pia 
sera punta e atras mas patras ku ta posibel for di mi pali pia. 
Pe kos ei no dal spat bini ariba ku furia sino lo m’a pompa. Bo 
sa KATAN?” 
El a interumpí su mes, lèn su kabes di banda, miéntras ku e ta 
papa su frenta ku e florida chines. 
“Nunka bo'n kaka spantá no? Ku miedu ku hende ta bin 
topa bo? Mi kier sa te kos ei a duna mi dolor di kabes. M'a 
kaka spantá, spanta e kaka yu. Ma tende braaaaaaaaaa ra- 
tatatatatatatatatata pipipipi braaaaaaaaa apffffffffff shuaaaaaa 
( pishi) kaba braaaaaaaaaaaa braaaaaaaa tatatatatatatattrata- 
ratararatarata. pfffffff pffffffff trrrrrrrrrrrrrr pfffffffff 
Ta manera ora WEB ta limpia pipa i e kòrta awa pa algun ora i 
despues habri e turbinanan bèk ku preshon. Awèl ku un pre- 
shon asina e bestia bin afo. 
Un holó insoportabel a akumulá den e kantor. Lihé lihé m’a 
saka algun tissue limpia mi fundamènt. Spùit kolonia. Hisa 
e saku mara su boka ku e aleman stinki feros, ten’é na dos 
dede, blo wak ku no tin niun hende ta mira. Kana mas lihé ku 
purá bai bent’é den Kliko” 
Ora e kònzjèrzjè a mira mi, e di ku mi: ”O shon a sali pafó 
di kantor? E èrko no ta pegá no? Ai karamba m’a lubidá di 
send’é pa mi shon. Ai KATAN.........Mi’n sa anto? Den mi ousi- 
lio i pena di morto mi ta sa un kos! E hòmber riba 60 a kana 
kokochá asina bin sende e èrko. Manera e a drenta e a tuma 
nota di dos kos. Unu e di ku e werkster a lubidá di pone saku 
di sushi. I di dos segun e, e kantor tabata hole raton morto. 
Ku duele na mi kurason sin por konfes’é mi trouma, m’a para 
ketu wak e buska, a habri tur lachi buska sin topa ku e raton. I 
a puntra mi ku un kara inosente: ”Mi shonnan ta reuni aki den 
mes?” 
Mi kuné: “ aisi mener, ta ki ta holó di un raton morto, holó di 
hende morto mes m’a soportá.” Manera e tabata sa kiko a 
sosedé! Awor bo por splikami, kiko esei tin keber ku e kurpa 
di entiero ku bo tin aki? Ai KATAN ainda e tripa ta hasi laf! 
Pero unda e moveshon p’awe nochi ta? 

Tripulantenan 
Matros G. Folkerts den Marine 
Luchtvaartdienst (MLD) tabata felis 
e mainta di 26 di ougùstùs, 1966. E 
ku su amigu K. Kuik, tambe matros 
den SMR, a kaba di pasa un fa- 
kansi sabroso na Aruba i nan ta- 
bata bayendo Kòrsou pa djòin nan 
bapor di guera “De Bitter”. E fa- 
kansi tabata manera un despedida 
di bida soltero pa Folkerts, kende 
a kaba di kasa “pa hanskun” i su 
brùit tabata pa yega Kòrsou den 
algun dia. Kuik sí tabata soltero sin 
kompromiso. 
Na Vliegveld Dakota nan a subi 
e Tracker C-45 di MLD piloteá pa 
Lt. E. Ypma. Lt. Ypma, tambe taba- 
ta kontentu di bolbe Kòrsou, paso- 
bra su manisé e lo a kumpli 30 aña 
i huntu ku su kasá i dos yu e taba- 
tin plan pa selebrá. Lt. H. J. Mantel 
tabata e ko-piloto bibá na Kòrsou i 
tambe tabata kasá ku dos yu. 


E aksidente 
Masoménos 9:30 di mainta Lt. 
Ypma a lanta e avion rumbo pa 
Kòrsou, pero mesora el a nota un 
problema i el a pidi toren permiso 


E tragedia na Simeon 
Antonio (1) 
Pa Clyde Harms 


Dia 26 di ougùstùs, djasabra último, a hasi 57 aña ku un avion 
di Marine Luchtvaartdienst a krèsh na Simeon Antonio, Aruba. 
E artíkulo aki a aparesé den korantnan lokal na di 50 aniversa- 
rio di e aksidente desastroso aki. Mi ta spera ku e komunidat 
arubiano, despues di a lesa e historia aki, tambe lo sinti mes- 
kos ku ami, e admirashon pa e bomberonan ku a riska nan 
propio bida pa salba bida di un próhimo i protehá propiedat 
partikular. Un monumento, maske ta un simpel plakat kion- 
memorativo chikitu, pa rekordá e desaster aki i honra e bom- 
beronan, lo ta na su lugá. 


Akshonnan pa paga kandela na e avion. 


pa bira na man drechi pa e bolbe. E 
avion a kuminsá pèrdè haltura rá- 
pido i e piloto a realisá ku e no por 
yega aeropuerto pa baha e avion 
normalmente. P’esei el a punta e 
avion pa purba yega maske ta e 
banda pariba di e pista pa hasi un 
aterisahe di emergensia. E manio- 
bra aki a hiba e Tracker direkta- 
mente riba e bario Simeon Antonio. 
Emma Ponson tabata biba na 
Alablancastraat 21, e kas mas pa- 
riba den Simeon Antonio. Emma 
tabata baña un beibi ora ku el a 
risibí un yamada masha agitá di 
su kuñá ku tabata biba algun shen 
meter sùit di dje. “Emma, kore, sali 
afó! Un avion ta kayendo den di- 
rekshon di boso kas.” 
Emma no a basilá. El a sali ko- 
riendo ku e beibi tur na habon den 
su brasanan i e no a para te ora ku 
el a yega na kas di famia Acosta 
na Alablancastraat 4. Diripente el 
a tende un tremendo eksploshon 
i e por a mira vlamnan grandi ku 
tabata sali di su kurá i yega te hopi 
haltu. 
Kasá di Emma, Ildo Ponson, ta- 
bata traha ku KLM na e aeropuerto 


grandi sùit di Vliegveld. Un hende 
a yama Ildo pa avis’é ku un avion 
a kai kaminda e ta biba. Sin pun- 
tra derecho el a bisa un kolega pa 
avisá e hefe ku el a bai Simeon 
Antonio. 
Aparentemente, e avion su hala 
banda drechi a dal kontra dak di 
un mangasina banda pa sùit di 
Alablancastraat, e avion mes a 
bai dal kontra un pilá di heru ku sr. 
Ponson a kaba di laga pone na ski- 
na di e kurá di su kas i despues a 
dal kontra un mata di kuihi enorme 
den kurá di kas kaminda el a keda 
pegá. Emma i Ildo ta bisa ku si no 
tabata pa e kuihi nan kas lo a keda 
dristibí. 


Eksploshon 
A sinti e eksploshon te na dife- 
rente parti di Playa. Brantwer den 
e aeropuerto bieu na Bucutiweg 
mesora a bati alarma i un unidat 
di paga kandela manehá pa Rufo 
Lampe a sali mesora. 
Rufo, kende tabatin 6 aña den 
kuerpo di bombero, nunka a mira 


un kalamidad di tal magnitut. 
Ménos di tres luna promé, 30 
di yüni, un Beechcraft C-45 a aksi- 
dentá na Vliegveld ora di despegá. 
E avion a kima un poko, pero a 
paga e kandela mesora i no taba- 
tin konsekuensia serio. 
El a atmití ku el a keda di shòk 
i el a yena ku sustu ora ku el a 
mira e desaster. Rufo ta konta ku 
tabatin hopi pida di e avion plamá 
tur banda, un kandela feros tabata 
konsumiendo e fuselahe. 
E 
kandela 
tabata 
kayente 
manera e fòrnunan di Lago. E pi- 
loto (Ypma) i e matros (Folkerts) 
a kai for di e avion i nan tabata 
drumi riba suela. Tabatin un per- 
sona (Kuik) pegá entre un hala di 
e avion i e fusilahe. 
Rufo tabata hopi preokupá tam- 
be, pasobra e tabata pensa ku e 
avion por eksplotá atrobe na kual- 
kier momentu i mata e i tur su ko- 
leganan ku tabata pagando e kan- 
dela i purba reskatá e persona na 
bordo di e avion. 

Bo tabata sa ku persona ku derechi riba AOV 
ku ta kasá ta bin na remarke pa un Supsidio di 
Pareha AOV? 


Si e partner ainda no tin derechi riba AOV i e entrada konhunto ta 
abou, e unidat SZW di RCN ta paga e kontribushon aki pa asina 
yuda kubri gastunan di kosto di bida. 


Pa haña supsidio di pareha, bo mester hasi un petishon. Pa sa 
mas di esaki, tira un bista riba www.rijksdienstcn.com. 


Supsidio di pareha 


Remodelashon edifisio Sentro 
di Servisio a inisiá 


KRALENDIJK – Re- 
modelashon edifisio Sentro 
di Servisio di Boneiru a in- 
isiá. Djabièrnè a tuma lugá 
un konferensia di prensa, 
relashoná ku inisio ofisial 
di remodelashon di Sentro 
di Servisio Boneiru. Na e 
okashon a dirigí palabra 3 
persona. Promé tabata Co- 
ryse Barendrecht, direktor 
di maneho i sosten. Diputa- 
do 
Hennyson 
Thielman 
tambe tabata presente. 
Barendrecht a bisa ku 
e edifisio aki tin un balor 
grandi pa Boneiru. 


Den pasado el a sirbi 
pa diferente kos, entre otro 
Ambachtschool. Awor e ta 
bai bira e sentro di servisio 
ku gobièrnu ta duna. El a 
deseá éksito na esnan ku ta 
bai atendé e proyekto i ku 
pronto e ta kla. 
Diputado Jolinda Craane 
a indiká ku e proyekto aki 
ta enserá un edifisio nobo 
pa sirbi komunidat. No so- 
lamente pa medio di Inter- 
nèt e hende por haña infor- 
mashon, pero tambe e por 
pasa personal, den e edifi- 
sio renobá, ku pronto ta kla. 


John Soliano, mènedjer 
di programa a bisa: “No 
solamente e edifisio, pero 
gobièrnu tambe t’ei pa sirbi 
komunidat. 
Ta bai renobá e edifisio i 
por yega na ún sitio i haña 
un servisio ku nunka promé 


Boneiru tabata ofresé. Ta 
bai usa teknologia moderno 
pa duna servisio. 
Otro aña na luna di yüni, 
e trabounan na e edifisio 
mester ta kla. 
Ya e servisio ta funshoná 
hopi bon, spesialmente e 


parti online. Awe ta un dia 
importante.” 
Tambe ta bai krea mas 
lugá pa stashoná vehíkulo, 
pero e servisio ta bira di tal 
manera ku e hende ta bishi- 
tá e edifisio ménos ku awor 
ta e kaso. 


Aksidente na krusada Hanchi 
Amboina / Kaya Papa Cornes 


KRALENDIJK 
– 
Djabièrnè den oranan di 
atardi un biá mas un aksi- 
dente entre dos vehíkulo 
a tuma lugá na e krusada 
Hanchi 
Amboina/Kaya 
Papa Cornes. 
Na e sitio nos por a 
komprendé ku e vehíku- 
lo saliendo for di Hanchi 
Amboina a kore subi Kaya 
Papa Cornes sin duna pre- 


ferensia na e vehíkulo ku 
tabata direkshon Playa riba 
Kaya Papa Cornes, ku kon- 
sekuensia ku e choke tabata 
inevitabel. 
Tin ku bisa danki Dios 
no tabata tin herido, mién- 
tras personal di CRS a pre- 
sentá na e sitio pa registrá i 
atendé ku e aksidente. 
(Fuente/Foto: 
LIVE- 
99FM) 

KRALENDIJK -- Ray- 
shantaly Coffie a gana e fes- 
tival 'Kanta bo Boneiru' ku 
a tuma lugá djasabra anochi 
den Parke Wilhelmina. Un 
aktividat bon bishitá i seis 
kantante a kompetí e ano- 
chi. 
Promé ku e kompeten- 
sia, un agrupashon nobo 
NRG, a presentá pa promé 
biá riba esenario kantando 
diferente kantika ku a kai 
na agrado di esnan presen- 
te. 
Na e okashon Papito 
Thomas, kende ta hefe di 


SKAL a bisa: “Meta di e 
aktividat akí ta pa yega na 
un kantika pa kanta riba Dia 
di Boneiru, 6 di sèptèmber. 
Seis kompositor tin awe i e 
mihó ta gana. Awe ta dia di 
Audy Flores, kende e festi- 
val ta dediká na dje. Un dia 
lo yega pa bo ta honrá i esei 
ta awe. Éksito pa e músiko 
i kantantenan.” 
Gilberto Martis, e per- 
sona ku a organisá e aktivi- 
dat a bisa: “Ta di dos biá 
ku mi ta organisá e festival 
'Kanta bo Boneiru'. Nos ta 
kontentu di a bolbe haña e 
petishon pa organis’é. Di 
parti di Casa d Música, nos 
ta deseá tur kantante un bon 
presentashon.” 
Despues a presentá e 
kantantenan riba esenario i 
nan a kanta e promé buèl- 
ta. Seguidamente Papito 
Thomas a papia tokante 
ken ta Audy Flores, kende 
ta entre otro hopi aktivo 
temporada di San Juan i 


Rayshantaly Coffie ganadó 
'Kanta bo Boneiru' 

San Pedro. E ta dominá 
diferente instrumènt bon. E 
krudo semper ta yuda pa e 
sigui. Sigui yuda e hóben- 
nan pa nan sigui loke bo ta 
hasi. Despues a papia Audy 
Flores kende a bisa: “Mi ta 
gradisí esnan ku a lagá mi 
ta riba esenario awe. Mi 
ta sigui yuda hóbennan pa 
nan surpasá loke ami por. 
Danki na tur ku ta sostené 
mi famia i tur fanátiko. 
Laga nos músikonan sigui 
traha huntu. Mi lo ke mira 
mas festival. Kantantenan 
hóben i músika di gòspel. 
Esei tambe mi ta duna lès di 
dje. No skonde bo talento, 
Boneiru stimá bo i stim’é.” 
Despues di entrega di 
rekonosimentu na Audy, 
a introdusí e premio Elvia 
Tjin Asjoe-Nicolaas, pa 
e mihó kompositor i are- 
glista. 
Rignald Vidal a presen- 


te riba esenario i a kanta 
un kantika ku Elvia(†) 
den pasado a skirbi. E ta- 
bata un poema i Vidal a 
kant’é. Despues a sigui ku 
esnan ku a klasifiká pa e 
di 2 buèlta. Aimee Janga, 
Farellis Domacassé, Ray- 
shantaly Coffie i Gerald 
Alberto. Nan a kanta i mo- 
mentu tabata warda e resul- 
tado, miéntras Tio Roly a 
despedí di e kantika ku el a 
gana kuné na 2022. 


Resultado: 
Kantante mas popular: 
Aimee Janga 
Premio Elvia Tjin As- 
joe-Nicolaas mihó letra: 
Natanael Melaan 
Segundo finalista: Farel- 
lis Domacassé 
Promé finalista: Aimee 
Janga 
Ganadó: 
Rayshantaly 
Coffie 

KRALENDIJK 
-- 
Un grupo nobo di Junior 
Rangers djasabra tabatin 
nan promé dia den natura- 
lesa. E grupo di 20 ranger 
aspirante, huntu ku STI- 
NAPA, a subi Kasikunda 
Trail, superando eksitosa- 
mente e reto di e piedra di 
volkan. E Junior Ranger- 
snan, hunto ku nan guia, 


a nota durante nan subida 
hopi palu nobo. Segun 
STINAPA, esaki por keda 
mirá komo un bon señal. 
Ademas e grupo a par- 
tisipá den nan promé wega 
di formashon di ekipo. 
Nan mester bira un ekipo 
i krese huntu komo em- 
bahadornan di naturalesa 
hóben. 


Archivo di LD Gerharts na kaminda pa Boneiru 


KRALENDIJK – E ar- 
chivo di Lodewijk D. Ger- 
harts (LD) ta na kaminda pa 
Boneiru. Esaki Arjen Mer- 
ckens, nietu di LD, a in- 
formá FuHiKuBo algun dia 
pasá. Pa realisá esaki Arjen 
Merckens, nietu di LD, a 
firma un kombenio algun 


tempu pasá ku Bòi Antoin 
di FuHiKuBo. Merckens ta 
biba na Hulanda, pero ta- 
bata na Boneiru ku fakansi. 
Persona ku a intervení pa 
logra ku e òrtnernan kore- 
spondiente ta yega Boneiru 
dentro di algun siman. Ta 
René Roders, kende tabata 


di bishita masoménos dos 
aña pasá na Hulanda pa 
konsultá e archivo aki pa 
skirbi un biografia di LD 
Gerharts. E buki aki mien- 
trastantu a sali. 
Durante 
investigashon 
den e archivo aki René a 
papia ku Astrid Merckens 
tokante e posibilidat pa 
trese e archivo Boneiru, 
na unda el a forma durante 
sigur 50 aña ku Gerharts a 
biba na Boneiru. 
Astrid mientrastantu a 
fayesé, pero su yu Arjen ta 
kumpli ku su deseo, esta pa 
e archivo bini Boneiru. Pa 
asentuá esaki Arjen i Bòi 
Antoin a firma un kom- 
benio den fin di siman. 
Bòi Antoin di FuHiKu- 
Bo a splika: “Na momentu 


ku e dokumentonan aki 
yega Boneiru René Ro- 
ders ku mi lo bai pasa den 
nan pa traha un inventario. 
René konosé nan kaba. 


Djei nos ta manda nan Post 
& Archief, na unda nos ta 
disponé di basta espasio pa 
pone nos dokumentonan, 
banda di nos mes espasio.” 
Grupo nobo di Junior 
Rangers a sali pafó 

Tonchi, mi ta bai bula kurá 
di religion, bai serka Sènchi. 
Aya tin misa di 5 strea. 


Awèl sí. Ta basta ‘centje’s’ misa 
di Sènchi lo a kosta. Pero 6 strea 
ta ayariba. 


*** 
Den e tempu ei dele- 
gashonnan di CFW ta- 
bata bishitá Boneiru reg- 
ularmente. Mi tio tabata 
pidi mi mama na vários 
okashon pa kushiná pa 
nan, pa mèrdia pasa 
kome na nos kas. Asina 
m’a konosé Ewald Ong- 
A-Kwie, Reggie Venlo, 
Hein van Sichem i algun 
otro. Mi tabata skucha 
nan 
kombersashonnan 
i a bin komprondé po- 
kopoko kiko ta sindika- 
lismo, ku den e tempu ei 
tabata algu deskonosí na 
Boneiru. 


DEN PASONAN DI BÒI 


Mi a lanta den pia di sin- 
dikalista. Komo hóben di 
13 pa 16 aña konstante- 
mente sindikalistanan di 
peso tabata bishitá nos 
kas pa motibu ku un tio 
di mi banda di mama, 
Janchi Ilario, tabata den 
direktiva di CFW. Tabata 
den e tempu ku a lanta 
AFBW i durante e pro- 
mé añanan di eksisten- 
sia di e sindikato aki. Mi 
tio, Mo Jan, tabata hòm- 
ber di finansa. Banda di 
forma parti di direktiva 
di CFW e tabata tambe 
miembro di direktiva di 
PWFC. 


E rúbrika aki no ta kos di tur dia den BONERIANO. Ta ora mi tin tempu, 
gana i tópiko pa skirbi ariba e ta sali. E tres elementonan aki ta hunga un 
ròl den salimentu di e rúbrika aki. E ta mas tantu un kos pa tene mi okupá, 
pa no lubidá e arte di skirbimentu. Tene tambe e dedenan fleksibel. Tene 
e tinu bei, purba pa no kai den ripitishon. 


*** 
Semper 
m’a 
sostené 
AFBW i sindikalismo en 
general. Mi ta kontentu 
ku AFBW a lanta fo’i 
soño i a kuminsá move, 
pasobra ta a base di es- 
fuerso hendenan mane- 
ra Ewald Abdul, Lan 
Statie, Hildo Cicilia, Pri- 
mo Bernabela i otronan 
a sa di lucha pa AFBW 
a bini den pasado. Den 
mi kurason semper mi a 
keda sostené AFBW. Mi 
tabata amigu personal di 
Humphrey Wout i Juan 
Jacobs, 
presidentenan 
den pasado di AFBW. 


*** 
Mesun kontentu mi ta ku 
AFBW a haña bida nobo, 
mesun preokupá mi ta 
pa e forma kon AFBW 
ta hibando lucha kontra 
otro sindikatonan. Mi no 
ta defendé e otro sindi- 
katonan, pasobra nan 
tambe a faya flagrant- 
emente, 
tantu 
FEDE- 
BON komo ABVO, den 
representashon di nan 
miembronan. Pero e for- 
ma kon AFBW ta bringa 
e otro sindikatonan ei 


no ta bon. Djis mi kier a 
skirbi esaki awe djaluna 
den BONERIANO. Men- 
sahe 
na 
dirigentenan 
di AFBW: Sea alerta, 
sea atvertí. No laga usa 
boso! 


*** 
Mi ta hopi interesá den 
bestia. No ta nifiká ku 
mi ta amigu di bestia. Mi 
no tin por ehèmpel bes- 
tia di kas, pues kachó òf 
pushi. Pero diariamente 
bestia ta hala mi aten- 
shon. Mi tin pena di bes- 
tia. Manera e kachó ku 
tres pia na entrada di 
Van den Tweel. 


*** 
Siman pasá mi a topa 
ku diferente yuana i 
alablanka morto kantu 
di kaminda riba un pida 
di kaminda di Rincon 
ku mi ta kana regular- 
mente. 
Outo a dal nan. Tambe 
m’a topa ku un kabritu 
blanku ku tabata halan- 
do ku loke tabata parse 
su último rosea, sin ku 
mi por a yud’é. 
E lo mester a muri, 
pero un siman despues 
su kadaver no tabat’ei 
mas. 


*** 

ARUBA 
HULANDA 


ROTTERDAM – Den 
un edifisio kaminda ta 
prosesá droga na Wille- 
brordusstraat den Oude 
Noorden na Rotterdam, 
Polis a topa ku tres hòm- 
ber. Ta trata di hòmbernan 
di Rotterdam di 27, 50 i 53 
aña. Den e edifisio tabatin 
tambe dos arma di kandela 
i un asina yamá kantidat di 
droga kla pa subi merka- 
do. Polis a yega na pista di 


e edifisio den Oude Noor- 
den a base di informashon 
for di otro investigashon- 
nan. A tuma e droga i ar- 
manan den beslag. 
A laga e sospechoso di 
50 aña den libertat, pero 
e ta keda sospechoso. E 
otro dos sospechosonan ta 
keda presentá dilanti Hues 
Komisario djabièrnè. Polis 
no ta ekskluí mas deten- 
shon. 


ROOSENDAAL – E 
muhé ku muchanan a haña 
e wikènt ku a pasa den 
mondi na Roosen-daal, 
probablemente 
a 
keda 
matá. 
Polis ta tene kuenta 
fuerte ku un krímen. 
Tin un investigashon 
grandi andando. Polis en- 
tre tantu a tende testigu i 
a mira imágen di kámara, 


Omroep Brabant ta skirbi. 
E muhé lo tabata sin 
kas i pa un tempu ya ta- 
bata den besindario di e 
sitio kaminda e hañ’é. Ta 
trata di un muhé di 44 aña 
di Polonia. P’esei Polis a 
publiká un komunikado di 
prensa na Polako. 
Probablemente e lo ta- 
bata den kompania di un 
òf mas hòmber. 


CASTRICUM – Husti- 
sia ta bai persiguí un hòm- 
ber ku via su propio website 
lo tabata bende puiru termi- 
nal Middel X. Esaki Mi- 
nisterio Públiko a konfirmá 
despues di un informe den 
Volkskrant. Ta sospechá 


e hòmber di 76 aña Tom 
de M. di Castricum, di la- 
bamentu di plaka i morto di 
shete personal. 
E shete personanan akí 
a fayesé na 2021 i 2022. 
Segun Ministerio Públiko, 
mas di 550 hende a kumpra 


Middel X serka de M. Ku 
esaki ke men un kantidat di 
materia venenoso ku ta usa 
entre otro dor di industria 
kímiko, pero tambe komo 
medio pa pone fin na bida. 
Ku e benta e sospechoso a 
gana un suma hopi grandi, 
Ministerio Públiko ta 
Tom de M. tabata bende 
Middel X via di e website 
deliveryxpres.com, 
Volk- 
skrant ta skirbi. Por a haña 
e medio mortal, segun e 
korant, bou entre otro hen- 
denan ku tin kímiko komo 
hòbi i por a kumpra esaki 
den porshonnan di dos 
gram. 


BOXMEER – Dife- 
rente edifisio den sentro di 
Boxmeer a kai den otro, 
despues di un kandela ku 
a kuminsá den un anterior 


edifisio di pakus, e muni- 
sipio ta informá. 
E peliger pa kai den otro 
ta konta pa dos edifisio 
banda di e edifisio di pakus, 


kaminda anteriormente ta- 
batin un fábrika di sigaria i 
un negoshi di muebel. Den 
oranan di mainta a duna 
tres di nan liber. 
A sera un parti di e área. 
Un momentu tabatin men- 
shon di posibel asbèst ku a 
bini liber, pero segun e mu- 
nisipio esaki no ta e kaso, 
Omroep Brabant ta infor- 
má. 
E kandela a kuminsá 
djaweps anochi i a hala hopi 
atenshon. E edifisio kamin- 
da e kandela a kuminsá, pa 
hopi tempu ta pará bashí. 


GELDERLAND – Un 
hòmber fuma djasabra a 
sekuestrá i maltratá e or- 
ganista di Lambertikerk 
na Zelhem den Gelderse 
Achterhoek pa un ora largu. 
Esaki Omroep Gelderland 
ta informá. Despues di un 
ora e organista a sa di bati 
alarma, riba kua por a a- 
restá e kulpabel. 
Djasabra mèrdia e or- 
ganista di 71 aña tabata 
trein pa e servisio di misa 
di djadumingu mainta. Na 
e momentu ei ya e hòmber 
tabata okashoná molèster 
riba e plenchi dilanti di e 
misa. Ei nan e tabata bebe 
alkohòl i a reakshoná rabiá 
riba hendenan ku tabata 


hala su atenshon riba su 
komportashon. 
Un dado momentu e 
hòmber a drenta e misa i 
probablemente via di un 
pilá a sa di subi bai ariba na 
e sitio kaminda e organista 
tabata ensayá. 


“Nos organista a keda 
afektá 
seriamente, 
tin 
plèkinan blou rònt su kur- 
pa i tin leshon na su kara,” 
presidente di e konseho d 
misa, Ernst van Drumpt, a 
bisa Omroep Gelderland. 
“Djadumingu mainta mi a 


papia kuné, momentu ku 
ainda e ta den hospital.” 
Despues di un ora e or- 
ganista tabata sa di bati 
alarma. El a bisa ku e mes- 
ter a bai tualèt urgente. E 


momentu ei el a baha trapi, 
a sera e porta di ariba na 
yabi momentu ku e tabata 
dilanti di e porta i mesora a 
yama Polis. Despues a de- 
tené e hòmber. 


Kaso di nobo kontra hòmber ku a bende puiru mortal 


Dos edifisio a kai den otro despues 
di kandela 


Tres hòmber detené pa 
poseshon di droga 


Muhé Polako morto posiblemente 
víktima di krímen 


Hòmber fuma ta sekuestrá i maltratá organista di misa 

KORSOU 


W I L L E M S TA D — 
Sentral di polis riba djasa- 
bra 26 di ougùstùs, a risibí 
informashon di un aksiden- 
te di tráfiko a kaba di tuma 
lugá riba Schottegatweg- 
Oost i ku tin un persona 
gravemente heridá. 
Na yegada nan a bin 
topa un outo di famia den 
kua tabatin un shofùr sintá 
ku ya no tabata duna señal 
di bida. 
For di investigashon 
preliminar a sali na klá, 
ku shofùr di e vehíkulo 
aksidentá tabata kore riba 
Schottegatweg-Oost 
den 
direkshon di Biesheuvel. 
Te ainda pa motibu- 
nan deskonosí, el a dal ku 


su outo kontra di e asera 
meimei di kaminda, dal 
un bòrchi di tráfiko, pèrdè 
kontròl, pasa over di e parti 
di kaya destiná pa tráfiko 
den direkshon kontrario 
(direkshon di Zuikertu- 
intje), pa bai dal violenta- 
mente kontra di muraya 
di un negoshi na e banda 
robes di kaminda. 
Debí na e múltiple le- 
shonnan ku e víktima a 
risibí, el a fayesé na e sitio 
di e aksidente. 
Ta trata di e hòmber 
yamá Germsley Francis El- 
drich Garcia nase na Kòr- 
sou dia 30 di aprel 1983. 
Investigashon 
den 
e 
kaso ta kontinuá. 


W I L L E M S TA D - - 
Djabièrnè 25 di ougùstùs 
2023, a dirigí unidatnan 
polisial i di brantwer pa 
Kaya Coleta V. Ostiana pa 
un kas ku tabata na kan- 
dela. 
Na momentu ku e uni- 
datnan i personal di brant- 
wer a yega na e adrès, a 
bin topa un kas na kandela 
i dos habitante, un hende 
hòmber i un hende muhé, 
ku ya personanan ku a 
yega na e sitio a saka for 
di e kas. Ambos ya tabata 
inkonsiente. 


Ambulans a yega na e 
sitio, pero no por a hasi 
nada mas pa e víktimanan. 
Dòkter di polis ku a hasi 
akto di presensia, a kon- 
statá morto di ámbos. 
Riba òrdu di fiskal di 
Ministerio Públiko, a kon- 
fiská e kurpanan, pa mas 
investigashon. 
Pa motibu ku ainda 
famia no a identifiká e dos 
kurpanan, no por duna e 
identidatnan liber. Investi- 
gashon den e kaso ta kon- 
tinuá. 


WILLEMSTAD—Tim 
di beisbòl di Little League 
Beisbòl a gana China Tai- 
pei 2 pa 0 riba djasabra 26 
di ougùstùs. Ku esaki Kòr- 
sou ta titulá kampion inter- 
nashonal. Un wega bastante 
tenso mirando ku ta konosí 
ku e ekipo chines no ta fásil 
pa derotá. Helmir Helmei- 
jer ta esun ku finalmente a 
sòru pa e skor final ta na fa- 
bor di Kòrsou. 
Foto pa kortesia di ATK 
NEWS i Liga Pabou. 


WILLEMSTAD- 
Re- 
sientemente Minister di 
Desaroyo Ekonómiko, sr. 
Ruisandro Cijntje a intro- 
dusí un tarifa spesial pa 
uso di awa di irigashon pa 
sektor di agrikultura. Awa 
di irigashon ta konosí pa 
mehorá kalidat di kosecha i 
alsa produkshon. Introduk- 
shon di e tarifa spesial, tin 
komo meta pa stimulá sek- 
tor agrario lokal pa pro- 
dusí mas fruta i berdura 
lokal na un preis atraktivo 
i kompetitivo pa komuni- 
dat. Introdukshon di e tarifa 
spesial pa uso di awa di iri- 


gashon, lo mester kontribuí 
tambe na baha e gastunan 
di hasi negoshi pa e komer- 
siante agrario lokual alabes 
lo kondusí na ekspanshon 
di e sektor, kreashon di mas 
kupo di trabou i redukshon 
di importashon di sierto 
produktonan agrario. 
E trayekto pa uso di 
awa di irigashon den sek- 
tor agrario ta e promé paso 
pa por yega na awa di se- 
gundo grado pa agrikultura. 
Den futuro, e uso di awa di 
segundo grado lo pone ku 
agrikultornan ta paga un 
preis redusí pa awa i por 


kultivá mas fruta i berdura 
lokal na un preis pagabel. 
Agrikultornan lokal ku 
tin un pèrmit di establesi- 
mentu (vestigingsvergun- 
ning) pa kultivashon di 
fruta i berdura, ta inskribí 
na Kámara di Komersio i 
tin un sistema di irigashon 
instalá pa distribushon di 
awa pa nan plantashon, por 
bini na remarke pa awa di 
irigashon na e tarifa nobo 
aki. Esakinan ta e kondi- 
shonnan prinsipal pa por 
bini na remarke, pero den 
e dekreto ta menshoná mas 
kondishon. Sobrá kondi- 


shonnan i informashon to- 
kante e introdukshon di e 
tarifa spesial pa awa di iri- 
gashon, ta menshoná den e 
dekreto 91 ku ta publiká 
riba e website di Bureau 
Telecommunicatie & Post 
(BTP) bou di tarifa pa elek- 


trisidat di sèptèmber 2023, 
i kual ta drenta na vigor 1 
di sèptèmber próksimo. Ta 
bon pa konsultá e website 
di BTP regularmente en 
konekshon ku tarifanan vi- 
gente, ya ku ta adaptá nan 
un bes pa luna. 


Min. Cijntje a introdusí 
Tarifa spesial pa irigashon 


Little League kampion 
internashonal 


Kas ta pega kandela 
i ta laga dos morto 


Aksidente di tráfiko 
ku morto 

OREANJESTAD 
-- 
Diamars, Prome Minister 
Evelyn Wever-Croes hunto 
cu su conseheronan a reuni 
cu Secretario di Estado A- 
lexandra van Huffelen re- 


laciona cu e negosacionnan 
riba e debe di Covid. Prome 
Minister a expresa cu e 
tawata un bon reunion na 
unda cu diferente puntonan 
di agenda a wordo trata. 


Secretario di Estado van 
Huffelen tambe a keda sa- 
tisfecho cu e reunion y a 
expresa cu lo sigui na mesa 
di negosacion na bienestar 
di e pueblo di Aruba. Prome 
Minister a duna un update 
na Secretario di Estado van 
Huffelen tocante e reunion 
den Parlamento recien cu a 
trata e topico di refinancia- 
mento di e debe di Covid. 
Prome Minister a enfatisa 
tambe riba e posicion y 
sentimento di tur fraccion 
den Parlamento riba e topi- 
conan di refinanciamento y 


supervision financiero den 
un ley di Reino. 
Aruba ta den pleno de- 
saroyo y ta un di e paisnan 
den region Caribe cu miho 
ta recuperando di e crisis di 
pandemia y esaki a wordo 
comproba pa identidadnan 
financiero mundial. Aruba 
ta recuperando y esaki ta 
danki na e vision di Gabi- 
nete Wever-Croes y prin- 
cipalmente danki na e es- 
fuerso di cada ciudadano di 
nos pais. 
“Nos no ta ainda unda 
nos mester ta, pero nos ta 


riba e bon caminda di re- 
cuperacion y nos lo sigui e 
negosacionnan cu Hulanda 
riba e topico di e debe di 
Covid pa asina yega na e 
miho alternativa pa e pue- 
blo di Aruba”, Prome Mi- 
nister Evelyn Wever-Croes 
a enfatisa. 


ORANJESTAD -- Dia- 
bierna mainta Unit Narcoti- 
ca a tene un accion y a haci 
un entrada hudicial na Ka- 
may. Na e sitio a detene un 
persona. Na e sitio a detene 
un hende homber naci na 
Aruba cu inicial J.P.E. en- 
conexion cu bendemento di 
marihuana, cocaina y como 
tambe xtc. 


Na e sitio a confisca bas- 
ta droga. E investigacion ta 
andando ainda y no ta des- 
carta cu lo por tin mas de- 
tencion. 
Unit Narcotica ta un uni- 
dad di Cuerpo Policial Aru- 
ba cu oficialmente a wordo 
lanta 1 augustus 2023. 
E unidad ta investiga tur 
loke ta bendemento di dro- 


ORANJESTAD -- E 
caso penal yama ‘Ab- 
ielu’ a wordo trata contra 
e homber O.A.T.H. di 65 
aña di edad. T.H. ta wordo 
acusa di a regla actanan 
falsifica di matrimonio riba 
escala grandi y pa pago du- 
rante un periodo di mas cu 
shete aña. E actanan falso 
aki a wordo siguientemente 
uza pa regla inscripcion 
di matrimonio na Dienst 
Burgerlijke Stand y Be- 
volkingsregister 
(Censo). 
Di e manera aki un gran 
cantidad di persona a adkiri 
residencia. 
Durante e tratamento 
den Corte a repasa mas cu 
binti caso den cual e su- 
puesto parehanan di matri- 
monio a declara di a paga 
sumanan cuantioso na e 
sospechoso pa e actanan 
falso. Den algun di e caso- 


nan aki a hasta, riba indica- 
cion di e sospechoso, pone 
potretnan di casamento den 
escena of regla un partner 
di matrimonio Arubiano, 
tambe contra pago. 
Banda di e investigacion 
penal cu Recherche a haci, 
Censo tambe a haci inves- 
tigacion di situacionnan 
comparabel den cual e sos- 
pechoso en cuestion ta par- 
ce di ta envolvi. Ta premira 
cu ainda lo bay descubri 
varios docena di matrimo- 
nio ficticio. 
E consecuencianan pa 
Pais Aruba ta grandi, con- 
siderando cu residencia di 
tur e personanan envolvi 
a wordo adkiri na manera 
ilegal. Esey ta haci cu e di- 
vorcionan cu a bin despues, 
e residencianan concedi, 
e muchanan reconoci den 
matrimonio, etcetera, nin- 


gun no tin validez y lo mes- 
ter wordo cancela. 
Tambe den e casonan cu 
no a wordo inclui den e caso 
penal cu a sirbi awe y cu ta 
wordo investiga pa Censo, 
algun di nan bayendo bek te 
algun decada pasa. Banda 
di esaki e personanan a haci 
uzo indebido di e sistema 
social di Pais Aruba, mane- 
ra beneficionan (pension- 
nan) y premienan (AZV). 
E sospechoso a alabes 
debilita e maneho di stra- 
nheria di Pais Aruba cu su 
actonan. El a tambe gana 
sumanan di placa grandi 
cu e actanan di matrimonio 
falsifica. For di investiga- 
cion financiero ta resulta cu 
e no por duna splicacion pa 
casi 300.000 na gastonan. 
Fiscal di husticia a exigi 
recuperacion di e suma aki 
(ontneming) y a pidi un cas- 


tigo di prizon di cinco aña 
contra e sospecho, kende ta 
nenga di duna apertura. 
Clientenan di e actanan 
falsifica di matrimonio, esta 
e personanan cu a cera un 
matrimonio ficticio, lo wor- 


do persigui mas despues. 
Manera ya menciona, 
e resultadonan di e inves- 
tigacion di Censo y di Re- 
cherche lo mester tin con- 
secuencia tambe pa nan 
residencia legal na Aruba. 


ORANJESTAD -- E 
boto, The Hook cu parcial- 
mente a zink despues di 
e yobida di awa fuerte na 
Aruba recientemente, a ser 
asisti pa e punto di sosten 
di Wardacosta na Aruba. 
E boto tawata na Rancho 
Clemente na su luga di 
hancra y a bay bou di awa 
parcialmente despues di e 
yobida di awa pa motibo di 


horcan Franklin. 
Wardacosta a bay Ran- 
cho Clemente y a yuda e 
capitan cu ekiponan pa 
pomp tur e awa for di e 
embarcacion. Durante di e 
pompmento di awa, e boto 
a subi poco poco bin su- 
perficie bek. E capitan di e 
boto The Hook tawata hopi 
contento cu Kustwacht a 
yud’e salba su boto. 


ga for di casnan, ariba caya, 
delivery, plataforma social 
y hasta area di hotelnan. 
Tambe e unidad ta investiga 
tur droga cu wordo inter- 
cepta pa Douane, US Cus- 
toms na aeropuerto, door 
di ambtenaarnan di KIA y 
tambe tur droga encontra 
durante cualkier control 
policial. 


Riba e topico di debe di Covid 
Prome Minister a reuni cu Van Huffelen 


Unidad di Narcotica a confisca droga 


Cinco aña pa homber cu a regla actanan falso inscribi 
matrimonionan na Aruba 


Wardacosta ta asisti boto The 
Hook na Rancho Clemente 

PHILIPSBURG 
– 
Gobièrnu di Sint Maarten 
a duna enkargo pa mata 
henter e populashon di 
makaku ku komo meta pa 
evitá molèster. Ta trata di 
mas òf ménos 450 makaku. 
Gobièrnu di e pais ou- 
tónomo den Reino a nenga 
e kantidat di petishon ku 
organisashonnan di protek- 
shon di bestia a ofresé. 
Dia dos di febrüari e aña 
akí Gobièrnu lokal a risibí 
un karta firmá dor di 75 
eksperto i organisashonnan 
di bienestar di bestia, ku e 
petishon pa revisá e desi- 
shon relashoná ku elimi- 
nashon di makaku riba e 
isla. E organisashonnan, 
bou di kua Humane Soci- 
ety 
International/Europa, 
World Animal Protection 
NL, IFAW Netherlands, 
Vervet Monkey Founda- 
tion, Born Free Founda- 
tion i Stichting AAP, huntu 
ku e petishon a ofresé nan 
yudansa i ekspertisie i ta 
boga pa un maneho TNR, 
ku komo meta pa mantené 
e populashon di makaku 
riba e isla na un manera hu- 
mano. Te ku awe no a reak- 
shoná riba e petishon. 


Angela Grimes, CEO di 
Born Free USA: 
“Nos organisashon ta 
pará kla pa ofresé eksper- 
tisie, inkluso servisio ve- 
terinario 
boluntario 
na 
Gobièrnu di Sint Maarten, 
pa salba bida inosente di e 
450 makakunan ku aktual- 
mente ta biba riba e isla.” 
E tipo di makaku ku ta 
biba na Sint Maarten ta 
fásil pa rekonosé na nan 
kurpa di flèk brùin/shini- 
shi i kara pretu rondoná ku 
lana blanku. Originalmente 
e sorto akí ta bini di Sùit i 
Ost Afrika, pero den añanan 
setenta a keda introdusí na 
Karibe. Desde e tempu ei e 


populashon a krese fuerte. 
E kantidat di makaku ku 
ta biba den e parti Hulan- 
des di Sint Maarten, ta keda 
kalkulá na 450. Manera 
hopi biá ta resultá despues 
di introdukshon di un tipo 
no nativo, e ta na desben- 
taha di biodiversidat lo- 
kal. Pa St. Maarten Nature 
Foundation, e argumento 
akí ta duna indikashon pa 
eliminá e populashon total 
di makaku riba e área Hu- 
landes di e isla Karibense. 
Leslie Hickerson, man- 
ager di St. Maarten Nature 
Foundation: “Momentu ku 
un tipo di populashon esta- 
blesé den un área kaminda e 
no ta nativo, hopi biá no tin 
animal yagdó ku por tene e 
grandura di e populashon 
bou di kontròl. E maneho di 
e tipo ta un aspekto impor- 
tante ta mantené e isla salú 
pa esnan ku ta bini despues 
di nos.” 


Motivashon 
Na 2020 e fondo di na- 
turalesa di Sint Maarten a 
laga hasi un investigashon 
relashoná ku e populashon 
di makaku riba e isla. E 
bestianan lo mester ta hasi 
daño grandi na e sektor 
agrario, biodiversidat i ta 
trese intrankilidat den e be- 
sindario. 
Na 2022 relashoná ku e 
investigashon, a aprobá un 
plan di maneho i a duna e 
ministerio di turismo, asun- 
tunan ekonómiko, trans- 
porte i telekomunikashon, 
un primintimentu di 100 
mil florin. Na febrüari 
2023, Gobièrnu lokal a 
duna outorisashon na e 
fondo di naturalesa di Sint 
Maarten pa pasa finalmente 
pa eliminashon. 
Angela Grimes: “Ainda 
nos a ofresé pa traha hun- 
tu ku outoridatnan di Sint 
Maarten pa yuda aliviá e 


problemanan okashoná pa 
makaku riba término kòr- 
tiku, manera daño na founa 
i drenta skol i kas.” 


Resultado inkorekto 
E organisashonnan di 
bienestar di bestia den nan 
karta ta mustra Gobièrnu 
riba falta den e investi- 
gashon, bou di kua falta un 
kalkulashon total di e kre- 
sementu di e populashon 
di makaku riba e isla. E 
populashon anualmente lo 
dòbel. 
Mirando e sifranan real 
den e investigashon, ta 
sali na kla ku anualmente 
solamente ta krese ku 10 
porshento. E miedu ku e 
grandura di kresementu di e 
populashon pues ta alkansá 
te akí dies aña numa. 
Segun ekspertonan in- 
ternashonal, ta hopi bon po- 
sibel pa haña e populashon 
dentro di e tempu akí bou 
di kontròl na un forma hu- 
mano. Banda di esei, den 
e karta ta indiká un inves- 
tigashon públiko relashoná 
ku e presensia di makaku. 
Solamente 75 porshento di 
esnan puntrá a duna di ko- 
nosé di ta relatá ku e sektor 
agrario. E sektor akí ta for- 
ma solamente un porshento 
di e produkto bruto nasho- 
nal di Sint Maarten. E gran 
mayoria di e poblashon ta 
aktivo den e sektor turí- 
stiko. 
For di esaki ta resultá ku 
e resultadonan no ta repre- 
sentativo pa e poblashon 
general di e isla. 
Sinembargo apénas 55 
porshento di esnan puntrá 
pa haña un mihó alternativa 
ku mata e makakunan, òf 
maneho di sterilisashon, òf 
laga e populashon na pas. 
St. Maarten Nature Foun- 
dation di tur manera ta ne- 
nga ningun forma di atendé 
e fout. 


Trampa 
Desde entrega di e karta 
di petishon na Gobièrnu, a 
kai den un silensio grandi. 
Entretantu a pone trampa 
den forma di kouchi pa kue 
e makakunan. 
Amigunan 
di 
bestia, 
DJ Jansen de Jong i Joost 
de Jong di Freegan Food 
Foundation, 
un 
organ- 
isashon ku ta funshoná 
komo banko di kuminda 
vegetariano i ku esaki na 
mes momentu ta kombatí 
distribimentu di kuminda 
dor di tuma restante di ku- 
minda di distribuidónan di 
kuminda, ta man na kabes 
i ta pidi urgentemente pa a- 
tenshon pa e populashon di 
makaku riba e isla. 
DJ Jansen de Jong: “Na 
mart ya a pone trampa, pero 
desde e tempu ei e tema a 
bai den lachi di olvido. Di 
nobo nos ta pidi atenshon 
pa e situashon miserabel 
akí.” 
“Gobièrnu 
di 
Sint 
Maarten 
ta 
mata 
nos 
makakunan i mi no ta laga 
esaki sosodé sin mas i ta 
pidi kada mama, tata i yu, pa 
protestá kontra esaki. Esaki 
ta un diskushon pa hopi aña 
kaba, pero awor a kuminsá 
ta mata 450 makaku danki 
na e ayudo di Sint Maarten 
Nature Foundation.” 


Próksimo reportahe 
Úniko 
ophetivo 
ta 
mira riba e presensia di e 
makakunan 
parse 
kom- 
pletamente no tei serka e 
gobièrnu lokal. Dor di aten- 
dé di un solo banda ku gran 
duele di e organisashonnan 
di bienestar di bestia a bari 
tur alternativa for di mesa. 
E organisashon di pro- 
tekshon di naturalesa, Save 
The SXM Monkeys, ta hasi 
esfuerso pa e protekshon 
di e makakunan na Sint 
Maarten i p’esei resiente- 


mente a trese un tim di fil- 
mashon e isla pa trese e situ- 
ashon aktual riba imágen. E 
organisashon ta primintí ku 
dentro korto tempu bini ku 
un dokumentario. 
Save The SXM Mon- 
keys: 
“Aktualmente 
ta 
monta e imágennan pa e 
dokumentario ku lo bai 
konta un storia kompleta- 
mente otro ku e ámtenarnan 
insular ta konta.” 


Mata makaku 
E mantenshon di lei di e 
gobièrnu lokal parse infor- 
mal i kisas no intenshoná 
pa tambe duna lus bèrdè 
pa e poblashon pa tuma lei 
den propio man pa loke ta 
trata e asina yamá plaga di 
makaku. Algun dia pasá un 
kunukero yen di orguyo a 
pone un foto di un makaku 
ku el a mata riba Facebook. 
E kunukero ta skirbi: 
“Mi ke laga tur hende sa ku 
e makaku akí a trata na yega 
na mi stòk di fruta i berdura 
den mi kushina. E situashon 
di makaku awor realmente 
ta bai for di man.” 


Maneho di 
sterilisashon 
E organisashonnan di 
bienestar di bestia den nan 
karta ta pidi pa un mane- 
ho TNR. Ku esaki orga- 
nisashonnan ke ofresé nan 
ayudo di ekspertisie grátis. 
Serka 
un 
aserkamentu 
‘Treat, 
Neuter, 
Return’, 
ta kue e makakunan na un 
manera seif, sterilisá nan i 
bolbe pone nan den natu- 
ralesa. Segun ekspertonan, 
esaki ta e manera mas efek- 
tivo i amikal pa limitá un 
populashon di bestia. 
Angela Grimes: “Un 
programa di sterilisashon 
lo pusha bèk e populashon 
di makaku no nativo den 
transkurso di tempu na un 
manera efektivo i humano.” 


Pa evitá molèster 
Sint Maarten ta skohe pa eliminashon 
populashon di makaku 

K R A L E N D I J K - - E 
klup di futbòl di Nikiboko 
ku ta At. Flamingo di Ni- 
kiboko, ta den e gran final 
di e torneo pa Kopa Dia di 
Boneiru, esaki despues di a 
eliminá Vespo di Rincon ku 
viktoria di 3-2 djabièrnè úl- 


timo den oranan di anochi, 
esaki den Stadion Antonio 
Trenidad na Rincon. 
E golnan di Atl. Flamin- 
go ta di Yurick Seinpaal ku 
2 gol na di 40 i 73 minüt 
di e partido, tambe Chris- 
topher Isenia ku a hinka 1 


gol, e gol di viktoria pues 
na di 81 minüt di e partido 
pa duna Atl. Flamingo s 
viktoria riba SV Vespo di 
Rincon. 
E golnan di Atl. Flamin- 
go tabata di Giandro Steba 
ku a hinka e dos golnan pa 
su ekipo na di 29 i 35 minüt 
di e partido. 
SV Vespo ku e golnan 
aki ta keda kòrtiku i ta kai 
vensí ku skor di 3-2 kontra 
Atl. Flamingo. 
Ku e resultado aki pues 
Atl. Flamingo ta klasifiká 
pa e gran final final di e tor- 
neo i SV Vespo ku e derota 
ta keda kòrtiku i no ta logra 
yega final di e torneo pa 
Kopa Dia di Boneiru. 
Palabranan 
di 
felisi- 
tashon na Atl. Flamingo ku 
ta klasitiká pa final di e tor- 
neo. 
Aworakí Atl. Flamingo 
ta spera riba e ganador di e 
partido djadumingu último 
27 di ougùstùs entre e eki- 
ponan SV Real Rincon i SV 
Vitesse, di kua e ganador lo 
topa ku At. Flamingo den 
e gran fina pa Kopa Dia di 
Boneiru 2023. 
Éksito na e ekiponan ku 
lo ta den e gran final di e 
torneo pa bai ku e Kopa Dia 
di Boneiru 2023. 


KRALENDIJK/SPA- 
ÑA -- E Kolombiano Jorge 
Iván Palacio, presidente 
di Komishon Disiplinario 
di FIFA, a aprobá fin di 
siman e suspenshon tem- 
poral di Luis Rubiales di 
tur aktividat relashoná ku 
futbòl na nivel nashonal i 
internashonal. 
E suspenshon ku ta 
drenta na vigor djasabra, 
ta pa un periodo inisial di 
nobenta dia i miéntras ku 
tin e investigashon andan- 
do ku a kuminsá dia 24 di 
ougùstùs, un komunikado 
di e máksimo organisashon 
di futbòl mundial ta men- 
shoná. 
E presidente di Real 
Fe-deracion Spañó di Fut- 
bòl, tin un prosedura habrí 
kontra dje pa motibu di a 
sunchi e futbolista Jenni 
Hermoso, 
durante 
pre- 
miashon na e selekshon 
Spañó, despues ku nan a 
korona nan mes kampion 
di mundu. 
E suspenshon a bini un 


dia despues ku Luis Ru- 
biales a anunsiá den Asam- 
blea General di RFEF, tené 
na Madrid, ku e no ta bai 
baha, despues di hustifiká 
loke ku a pasa den e final 
di mundial femenino, den 
kual riba e tribuna, el a 
pone su mannan na su parti 
íntimo na final di e wega i 
den e seremonia di entrega 
di medaya, el a sunchi e 
hungadó femenino, Jenni 
Hermoso, den boka. 
Rubiales a sigurá ku ta- 
bata un sunchi spontáneo, 
mutuo, di alegria i kon- 
sentí, algu ku e futbolista 
despues a desmentí. 
E akto di Rubiales a 
provoká rechaso general 
di un gran parti di e sosie- 
dat, e anunsio di e 23 kam- 
pionnan di mundu i otro 
hungadónan, ku a bisa di 
lo nenga di sigui akudí na 
konvokatorio miéntras ku 
e ta sigui komo presidente. 
Tambe a bini apoyo inter- 
nashonal pa Jenni Hermo- 
so. 


KRALENDIJK/SPA- 
ÑA – E treiner di e selek- 
shon di Spaña femenino, 
Jorge Vilda, awor tambe 
a trese su desaprobashon 
kontra di e presidente di e 
federashon di futbòl Spañó, 
Luis Rubiales. 
E treiner djabièrnè ai- 
nda a aploudí e presidente 
den un diskurso i a bisa 
ku apesar di tur preshon, 
e presidente no ke retirá. 
Awe djaluna e federashon 
di futbòl ta tene un reunion 
urgente di nobo. 
“Mi ta lamentá intensa- 


mente na promé lugá ku e 
logro di e selekshon di fut- 
bòl femenino a keda dañá 
pa e komportashon indeseá 
di nos presidente saliente, 
Luis Rubiales,” Vilda a bisa 
den un deklarashon pa e ofi- 
sina di prensa Spañó, EFE. 
E ta papia di un situashon 
skandaloso ku a surpasá e 
éksito lográ. 
Durante entrega di me- 
daya, Rubiales a sunchi e 
hungadó Jennifer Hermoso 
riba su boka. Su akshon a 
kondusí na hopi reakshon. 
Despues ku djabièrnè el 


a anunsiá ku e no ta bai, 
djasabra FIFA a suspendé e 
presidente pa 90 dia en es- 
pera di e investigashon ku 
e federashon di futbòl a i- 
nisiá. Durante e periodo akí 
e no por realisá ningun fun- 


KRALENDIJK/MI- 
AMI -- Dies gol den 7 
partido i kue título LC. 
Despues den di 8 partido 
kual tabata final Us Open 
Cup, Leonel Messi no a 
skor, pero a asistí pa dos 
gol den e partido ei. Kual 


na pinalti tòg Inter Miami 
a kue su di dos kopa bou di 
liderazgo di Messi. 
Djadumingu den su di 
nuebe partido pa Inter Mi- 
lan na New York, Messi a 
hinka gol atrobe. Ke men 
11 gol den 9 partido. 


Messi ta sigui lusi 


Atlétiko Flamingo den final Kopa Dia di Boneiru 


Pa sunchi futbolista den boka 
FIFA a suspendé dirigente 
di futbòl Spañó 


Aktitut presidente di federashon di futbòl 
Treiner selekshon Spañó tambe 
ta desapobrá 


shon tantu nashonal komo 
internashonal. Tampoko e 
no por tin kontakto ku Her- 
moso. 
Diferente media a infor- 
má djasabra ku 11 miembro 
di e staf tékniko di Vilda 


a tuma nan retiru debí ku 
malkontentu tokante Rubi- 
ales. Anteriormente e hun- 
gadónan Spañó ya a laga 
sa di no hunga mas pa nan 
pais tanten ku Rubiales ta 
presidente. 

KRALENDIJK – Du- 
rante un kaminata eduka- 
tivo ayera ku FuHiKuBo 
a organisá riba petishon di 
e partido MPB a tene un 
kompetensia di buska dju- 
ku na Lagun, pa ta eksakto 
na e boka yamá Rincon. 
Djuku ta un bonchi koló 
maron i pretu ku ta laba 
subi kostanan boneriano, 


spesialmente den boka i 
bahianan. Lagun ta un lugá 
asina. E ta drif yega Bo- 
neiru, Kòrsou i Aruba for 
di riunan na kosta firme di 
Venezuela. Djuku ta simia 
di un mata ku ta subi riba 
palu na oria di e kosta ei. 
Na Kòrsou, mas ku na 
Boneiru, nan ta konsiderá 
djuku komo un bonchi di 


Ganadónan kompetensia 
buska djuku 


suerte. Ta bisá ku nan ta 
pone bo gana loteria. 
Na Aruba djuku ta hopi 
popular. Aya ta traha bunita 
hoya ku nan, ku hopi hende 
lokal ta bisti na momentu 


ku nan bai ‘gamble’ den ka- 
sino. 
Fotonan ta duna un bista 
di e kompetensia di buska 
djuku i e tres ganadónan, ku 
kada unu a haña un djuku. 


